
సియోల్ : అణ్వాయుధ శక్తిగల దేశంగా ఎదగాలన్న తమ చిరకాల వాంఛ నెరవేరిందని ఉత్తర కొరియా ప్రకటించింది. అమెరికా ప్రధాన భూబాగాన్ని లక్ష్యంగా చేసుకుని దాడి చేయగల సామర్థ్యం తమకు లభించిందని తెలిపింది. ఇంటర్ కాంటినెంటల్ బాలిస్టిక్ క్షిపణిని విజయవంతంగా పరీక్షించామని వివరించింది.మరిన్ని ఆంక్షలు విధించేందుకు ఉద్దేశించిన జాబితాలో ఉత్తర కొరియాను పెడుతున్నట్లు ప్రకటించిన ఓ వారం క్రితం అమెరికా అధ్యక్షుడు డొనాల్డ్ ట్రంప్ ప్రకటించిన సంగతి తెలిసిందే.ఉత్తర కొరియా అంతర్జాతీయ ఆంక్షలను పట్టించుకోకుండా బాలిస్టిక్ మిసైల్ పరీక్షలను నిర్వహిస్తోంది. సెప్టెంబరులో 6వ, అతి పెద్ద అణు పరీక్ష నిర్వహించింది. బుధవారం నిర్వహించిన పరీక్ష గురించి ఉత్తర కొరియా తెలిపిన వివరాల ప్రకారం ఈ సరికొత్త శక్తిమంతమైన క్షిపణి 4,475 కి.మీ. ఎత్తుకు వెళ్ళింది. అంటే అంతర్జాతీయ రోదసి కేంద్రం ఉన్న ఎత్తు కన్నా 10 రెట్ల ఎత్తుకు వెళ్ళిందన్నమాట. 53 నిమిషాలపాటు ప్రయాణించిన ఈ క్షిపణి 950 కి.మీ. దూరం ఎగిరింది.రాకెట్ శక్తిని సాధించాలనే లక్ష్యం నెరవేరిందని ఉత్తర కొరియా అధినేత కిమ్ జోంగ్ ఉన్ సగర్వంగా ప్రకటించారు. తమ దేశం అణ్వాయుధ సామర్థ్యంగల బాధ్యతాయుతమైన దేశమని పేర్కొన్నారు. అమెరికా సామ్రాజ్యవాదుల అణ్వాయుధ బెదిరింపులు, బ్లాక్మెయిలింగ్ నుంచి కాపాడుకోవడానికే వ్యూహాత్మక ఆయుధాలను అభివృద్ధిపరచినట్లు తెలిపారు.

siol : anvaayudha saktigala desangaa edagaalanna tama chirakala vaancha neraverindani uttara koria prakatinchindi. america pradhaana bhuubaagaanni lakshyamgaa chesukuni daadi cheyagala saamarthyam tamaku labhinchindani telipindi. inter continental balistic kshipanini vijayavantamgaa pareekshinchaamani vivarinchindi.marinni aankshalu vidhinchenduku uddesinchina jaabitaalo uttara korianu pedutunnatlu prakatinchina oo vaaram kritam america adhyakshudu donald trump prakatinchina sangati telisinde.uttara koria antarjaatiiya aankshalanu pattinchukokunda balistic misail pareekshalanu nirvahistondi. septembarulo 6va, athi pedda anhu pareeksha nirvahinchindi. budhavaaram nirvahinchina pareeksha gurinchi uttara koria telipina vivaraala prakaaram ee sarikotta saktimantamaina kshipani 4,475 ki.mee. ettuku vellindi. ante antarjaatiiya rodasi kendram unna ettu kanna 10 retla ettuku vellindannamaata. 53 nimishaalapaatu prayaaninchina ee kshipani 950 ki.mee. dooram egirindi.racket saktini saadhinchaalane lakshyam neraverindani uttara koria adhinetha kim jong un sagarvamgaa prakatinchaaru. tama desham anvaayudha saamarthyangala baadhyataayutamaina deshamani perkonnaru. america saamraajyavaadula anvaayudha bedirimpulu, blackmailing nunchi kapadukovadanike vyuuhaatmaka aayudhaalanu abhivruddhiparachinatlu telipaaru.